Ugeopgave **Fremmede i Karl Oves paradis** Uge 18

Onsdag kl. 10.45 får vi besøg af Helle Toft Jensen, som har instrueret dokumentaren.

Hun er sammen med os i Salen en lektion før middag samt igen fra 12.30. 13.15. Jeg vil bede jer komme præcis til tiden. Studiemiljø er flyttet til kl. 10.

Som forberedelse til mødet med instruktøren skal I læse om hendes tanker og motivation bag filmen. <https://www.spormedia.dk/fremmede-i-karl-oves-paradis/alt-om-filmen/?et_fb=1&PageSpeed=off> Rul ned og læs sidste side.

Helle siger selv om sit arbejde: ” Det er vigtigt for mig, at mine hovedpersoner er subjekter og ikke objekter for vores kamera. Det er i deres konflikter og visioner vi skal kunne spejle os, - og blive klogere. Jeg ønsker at skabe forståelse for og tro på forandring, - både på det personlige og globale plan. Jeg følger ofte mine hovedpersoner gennem flere år. LIV PÅ TRODS - er undertekst i mine film, og ønsket om at gøre verden til et bedre sted er dybest set stadig min drivkraft…”

Forbered sammen i jeres gruppe 3-5 gode spørgsmål til Helle Toft Jensen. Er der noget I har undret jer over, eller ønsker I en forklaring på en af scenerne, musik eller klipning? Altså kan spørgsmål vedrøre såvel indholdet som det filmiske. I skal printe jeres spørgsmål og medbringe dem til fællestimen i Salen.